CELEX: 62008CA0205
Language: bg
Date: 2009-12-10 00:00:00
Title: Дело C-205/08: Решение на Съда (втори състав) от 10 декември 2009 г. (преюдициално запитване от Umweltsenat, Австрия) — Umweltanwalt von Kärnten/Kärntner Landesregierung (Преюдициално запитване — Член 234 ЕО — Понятие национална юрисдикция — Допустимост — Директива 85/337/ЕИО — Оценка на въздействието върху околната среда — Строителство на надземни електропроводи — Дължина над 15 km — Трансгранично строителство — Трансгранична линия — Обща дължина, надвишаваща прага — Линия, разположена главно на територията на съседната държава членка — Дължина на отсечката на национална територия под прага)

30.1.2010   
            
            
               BG
            
            
               Официален вестник на Европейския съюз
            
            
               C 24/7
            
         Решение на Съда (втори състав) от 10 декември 2009 г. (преюдициално запитване от Umweltsenat, Австрия) — Umweltanwalt von Kärnten/Kärntner Landesregierung
   (Дело C-205/08) (1)
   
   (Преюдициално запитване - Член 234 ЕО - Понятие „национална юрисдикция“ - Допустимост - Директива 85/337/ЕИО - Оценка на въздействието върху околната среда - Строителство на надземни електропроводи - Дължина над 15 km - Трансгранично строителство - Трансгранична линия - Обща дължина, надвишаваща прага - Линия, разположена главно на територията на съседната държава членка - Дължина на отсечката на национална територия под прага)
   2010/C 24/10
   Език на производството: немски
   
      Запитваща юрисдикция
   
   Umweltsenat
   
      Страни в главното производство
   
   
      Ищец: Umweltanwalt von Kärnten
   
      Ответник: Kärntner Landesregierung
   
      Предмет
   
   Преюдициално запитване — Umweltsenat — Тълкуване на Директива № 85/337/ЕИО на Съвета от 27 юни 1985 година относно оценката на въздействието на някои публични и частни проекти върху околната среда (ОВ L 175, стр. 40, Специално издание на български език, 2007 г., глава 15, том 1, стр.174), изменена с Директива № 97/11/ЕО на Съвета от 3 март 1997 година за изменение на Директива № 85/337/ЕИО относно оценката на въздействието на определени публични и частни проекти върху околната среда (ОВ L 73, стр. 5., Специално издание на български език, 2007 г., глава 15, том 3, стр.254), както и с Директива № 2003/35/ЕО на Европейския парламент и на Съвета 26 май 2003 година за осигуряване участието на обществеността при изготвянето на определени планове и програми, отнасящи се до околната среда и за изменение по отношение на участието на обществеността и достъпа до правосъдие на Директиви 85/337/ЕИО и 96/61/ЕО на Съвета (ОВ 156, стр. 17., Специално издание на български език, 2007 г., глава 15, том 10, стр 8) — Подлагане на оценка на въздействието върху околната среда на строеж на въздушно окачени кабели за пренос на електрическа енергия с дължина над 15 километра — Дължина, която трябва да се вземе предвид при трансгранични строежи — Проект за електрически кабел с обща дължина, която надвишава праговата стойност, но от която само участък с дължина 7,4 km се намира на територията на страната, а останалата част се намира на територията на съседна държава членка
   
      Диспозитив
   
   Член 2, параграф 1 и член 4, параграф 1 от Директива 85/337/ЕИО на Съвета от 27 юни 1985 година относно оценката на въздействието на някои публични и частни проекти върху околната среда, изменена с Директива 2003/35/ЕО на Европейския парламент и на Съвета от 26 май 2003 година, трябва да бъдат тълкувани в смисъл, че проект, визиран в точка 20 от приложение I към посочената директива, като строителството на надземни електропроводи с напрежение 220 kV и по-високо и с дължина над 15 km, трябва да бъде положен от компетентните органи на дадена държава членка на процедурата за оценка на въздействието върху околната среда, дори и този проект да е трансграничен и само отсечка с дължина по-малка от 15 km да е разположена на територията на тази държава членка.
   
      (1)  ОВ C 209, 15.8.2008 г.